Manama

Manama (Lingua araba: Al-Manāmah) è la capitali dû Bahrain e si trova nnô Gulfu di Persia, ntô nord-est di l'isula di Bahrain. È la cchiù granni cità di Bahrain cu na pupulazzioni di circa 150.000, o circa un terzu di tutti l'abbitanti di Bahrain.

Manama vinni ammuntuatu nnî storî islamici, pi diri picca, a cuminzari di lu 1345. Fu accupatu di lu Purtughisi ntô 1521 e poi di la Persia ntô 1602. È statu cuvirnatu, cchiù o menu cuntinuamenti, dâ dinastia di Al Khalifah dû 1783. Manama fu dichiaratu portu libbiru ntô 1958, e ntô 1971 addivintau la capitali dû Bahrain ndipinnenti. 

La basi economica di Manama è la stissu di lu restu dû Bahrain - Pitroliu, lu raffinamentu d'ogghiu crudu, li fabbricazzioni dî dhow, la pisca di li perni e la pisca giniralmenti. Manama veni sirvutu di l'Ariuportu Ntirnazzionali di Bahrain supra l'isula di Al Muharraq, a cui è culligatu dûn ponti. Manama è puru unni si trova l'Università di Bahrain, chi fu funnata ntô 1986.

Origginariamenti, Al Manamah era unu di li dudici cumuni dû Bahrain, e ora è la Capitali.

Catigurìa:Cità custeri
Catigurìa:Asia